**Ainekava**

**Ajalugu III kooliaste**

|  |  |
| --- | --- |
| **Klass**: 7. |  **Tunde nädalas:** 2  |

Ainekava aluseks on riiklik õppekava ja selle [lisa nr 6](https://www.riigiteataja.ee/aktilisa/1080/3202/3005/18m_pohi_lisa6.pdf) ning põhikooli lihtsustatud riiklik õppekava. Põltsamaa Ühisgümnaasiumi ainekavas on välja toodud rõhuasetused, kooli eripärast tulenevalt olulisim. Kooli ja valdkonna eripärad on kirjeldatud kooli õppekava üldosas ning valdkonnakavades.

**Õppeaine kirjeldus**

Ajalooõpetuses omandavad õpilased kultuuriruumis ning ajaloolises keskkonnas orienteerumiseks vajalikke teadmisi ja oskusi. Õpilasi suunatakse teadvustama, analüüsima, kriitiliselt hindama ning tõlgendama minevikus aset leidnud sündmusi ja protsesse, nende seoseid omavahel ja tänapäevaga ning ajaloosündmuste erineva tõlgendamise põhjusi. Põhikooli ajalooõpetus on kronoloogilis-temaatiline. 6. klassist alates keskendub õppeaine eakohasust arvestava süsteemse muinas- ja vanaaja, keskaja, uusaja ning lähiajaloo õppimisele. Eesti ajalugu õpitakse lõimituna maailma ajaloo kursusesse. Põhikoolis tähtsustatakse õpilasele jõukohast, inimesekeskset ajalookäsitlust, eluolu ja kultuuri teiste ajalooõpetuse dimensioonide ees. Tähtis on luua sild mineviku ja nüüdisaja ajaloosündmuste ja -nähtuste vahel ning kujundada arusaam, et minevikku pöördumata on raske mõista tänapäeva.

**Kooliastme teadmised, oskused ja hoiakud**

1. Eristab ajalooperioode ning iseloomustab neid põhitunnuste kaudu.

2. Mõistab ajaloosündmuste tähenduslikkust, toob esile sündmuste ja protsesside põhjusi ja tagajärgi ning jätkuvuse ja muutuste näiteid.

3. Seostab kodukoha ajalugu Eesti ja Euroopa ajalooga, teab Eesti ajaloo pöördepunkte.

4. Mõistab Eesti omariikluse kujunemist ja arengut Euroopa ajaloo taustal.

5. Mõistab tänapäeva Euroopa ja Ameerika Ühendriikide kujunemislugu ja arengut ning riikide mõju maailmas.

6. Analüüsib inimeste igapäevaelu ja ühiskonnaelu muutumist ning linnade tähtsuse kasvu.

7. Mõistab teaduse ja tehnika arengu mõju inimeste eluviisile ja ühiskonnaelu valdkondadele.

8. Mõistab kolonialismi ja rahvastikurände põhjusi ja tagajärgi minevikus ja tänapäeval globaalse ajaloo perspektiivis.

9. Analüüsib inimese sotsiaalseid ja ühiskondlikke rolle minevikus ja tänapäeval, individuaalse eneseteostuse piiranguid ja võimalusi lähtuvalt ühiskonna arengust.

10. Mõistab, kuidas on kujunenud ja toiminud demokraatlik ühiskond minevikus, võrreldes tänapäevaga.

11. Mõistab, kuidas inimese käsitus on ajas muutunud.

12. Kogub ajalooalast informatsiooni, töötab eritüübiliste ajalooallikatega, kommenteerib ja hindab neid kriitiliselt, teeb informatsiooni põhjal järeldusi.

13. Eristab poliitilisi õpetusi, teab nende kujunemislugu.

14. Analüüsib kultuuripärandi tähtsust inimkonna ajaloos ja mõistab üksikisiku rolli kultuuripärandi kandjana.

15. Analüüsib inimese tervisekäitumise muutumist ajaloos.

16. Mõistab inimtegevuse ja keskkonna vastastikust mõju ajaloos.

**Hindamine**

Ajaloos hinnatakse õpilaste teadmisi ja oskusi tähtsamate ajaloosündmuste ja -nähtuste analüüsi nõudvate ülesannete kaudu.

Õpilase teadmisi ja oskusi hinnatakse:

* suuliste vastuste, kirjalike ja/või praktiliste tööde ning tegevuste alusel, arvestades õpilase teadmiste ja oskuste vastavust taotletavatele õpitulemustele;
* allikaanalüüsi puhul hinnatakse allikast olulise info leidmist, selle tõlgendamist ja võrdlemist, kommenteerimist ning usaldusväärsuse üle otsustamist;
* arutluse puhul hinnatakse kirjutise vastavust teemale, ajastu- ja teemakohaste faktide teadmist, võrdlemise, seoste loomise ja järelduste tegemise oskust ning isikliku suhtumise väljendamist põhjendatud argumentide toel.

Hindamine toimub viie palli süsteemis:

 1) hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral ja ületavad neid;

2) hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele;

3) hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus;

4) hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda oluliste raskusteta hakkamasaamist edasisel õppimisel või edasises elus;

5) hindega „1” ehk „nõrk” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused ei võimalda oluliste raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub.

|  |  |  |
| --- | --- | --- |
| **Õpitulemused**Õpilane: | **Õppesisu**Mida õpetajad õpetavad, mida õpilased õpivad? (teemade ja tegevuste lühikirjeldus, sh praktilised tööd, õpiprojektid, õppekäigud)  | **Üldpädevused, läbivad teemad, lõimingud**Kuidas toetatakse üldpädevuste saavutamist? Milliseid läbivaid teemasid käsiteltakse? Millised on lõimingu võimalused? *Õpioskuste kujundamine.* |
| **KESKAEG JA VARAUUSAEG****Maailm keskajal 476–1492****KESKAJA MÕISTE, ÜLDISELOOMUSTUS JA PERIODISEERIMINE** |
| **iseloomustab põhitunnuste kaudu erinevaid ajalooperioode;****toob allikate põhjal esile ajaloosündmuste põhjuse-tagajärje seoseid;**oskab selgitada keskaja mõistet, teab keskaja alguse ja lõpu sajandeid, oskab nimetada piirsündmusi keskaja määratlemisel; | **Mõisted:** *keskaeg, vara- , kõrg- ja hiliskeskaeg** **ajurünnak** eelteadmiste väljaselgitamiseks- Mis on keskaeg?
* **arutelu**: ajaloo mõiste, ajalooperioodid
* **töö ajajoonega:** keskaja dateerimine, Eesti ja vana Euroopa võrdlus
* **ideekaart**: <https://moistekaart.wordpress.com/lugemismaterjal/1-nadal/ideekaar/>
* **arutelu**: keskaja sündmused, muutused keskaja jooksul ühiskonnas
* **praktiline töö:** keskaja protsesside paigutamine perioodidesse
* **töö ajajoonega:** Eelmises tunnis tehtud ajajoone täiendamine)
* **teemantluuletuse** koostamine ühe konkreetse perioodi kohta (vara-, kõrg- ja hiliskeskaeg)
 | ÜLDPÄDEVUSED:**õpipädevus** - (ajaloo) kaardiga töötamise oskuse arendamine: kaardilt riikide leidmine, muutuste nägemine ja sõnastamine;**kultuuriline identiteet** - väärtustab keskaegseid ajaloomuistiseid oma kodukohas.LÄBIVAD TEEMAD:**keskkond ja jätkusuutlik areng** – külmaperiood, kuidas keskkond muutus, suure rahvasterändamise tulemused Lääne-Euroopa jaoks.AINEALANE LÕIMING:**matemaatik**a - sündmuste paigutamine araabia numbritega ajajoonele;**kunst -** kuidas kujutati inimesi, eluolu keskajal. |
| **SEISULIK KORD, LÄÄNIKORD JA ELUOLU** |
| **iseloomustab läänikorda, feodaalset hierarhiat, seisuslikku ühiskonda, naturaalmajandust ning talupoegade ja feodaalide elulaadi;****kasutab mõisteid õiges kontekstis;**oskab iseloomustada rüütlite osa ühiskonnas ja rüütlite varustust; | **Mõisted**: *lään, läänikord, läänimees, feodaal, pärisori, vasall, senjöör, rüütel, food** **arutelu**, õpetaja selgitused; slaidikava koostamine
* **tööleht**: [www.kke.meis.ee/images/failid/pdf/toolehed/Ajalugu1-66.pdf lk 9](http://www.kke.meis.ee/images/failid/pdf/toolehed/Ajalugu1-66.pdf%20lk%209)
* **slaidikava**: <http://www.slideshare.net/javito0506/medieval-society-9634251#btnPrevious>
* jutu„Rüütlid ja nende varustus“ kirjutamine: <http://www.slideshare.net/Helga/medieval-suits-of-armor>
 | ÜLDPÄDEVUSED: **õpipädevus -** õpilane kasutab erinevaid õpistrateegiaid, skeemi koostamine nt linnuse, feodaalse hierarhia või rüütlite elu kohta.LÄBIVAD TEEMAD: **kultuuriline identiteet** - mõistab ja iseloomustab Jumala keskset rolli keskaja inimese maailmapildis. AINEALANE LÕIMING: **eesti keel -** tekstist olulise leidmine ja selle arusaadavalt kaaslasele selgitamine;**kunst -** illustreeritud mõttekaart rüütlite, aadlidaami või linnuste kohta.  |
| **RISTIUSK, KIRIK JA KULTUUR KESKAJAL**  |  |
| **iseloomustab põhitunnuste kaudu erinevaid ajalooperioode;**iseloomustab kiriku osa keskaja ühiskonnas kultuuripärandi säilitajana ja maailmapildi kujundajana;**oskab kasutada mõisteid kontekstis õigesti;**oskab iseloomustada kiriku juhtivat rolli; kasutab mõisteid (sakramentide nimetused) kontekstis õigesti;oskab iseloomustada kiriku rolli inimeste igapäevaelus; | Mõisted: *Ristiusk, katoliku kirik, kiriku struktuur, usklikud, vaimulikud, ilmikud, pühak, paavst, pea(piiskop), preester, klooster, munk, kerjusmunk, nunn, abt, abtiss, tsölibaat, askees, palve, palverännak, palverändur, reliikvia, psalm, sakrament, ristimine, armulaud, laulatus, ordinatsioon, patt, paradiis, põrgu, puhastustuli, piht, altar.** õpetaja slaidikava ristiusu põhimõtetest
* õpilaste töö põhimõistetega *püha, patt, puhastustuli; viimne kohtupäev; sakrament, ketser, inkvisitsioon*
* võtmesõnade tööleht (paberil või tahvelarvutis)
* tund arvutiklassis. Õpilased koostavad rühmadena slaidikava ristiusu alustest.
* **arutelu**: kiriku roll ühiskonnas, kirikutegelased, vaimulikud ja ühiskond
* püramiiddiagrammi täitmine
* **rühmatöö**: seitse sakramenti ja keskaegne inimene
* **arutelu**: kuivõrd tihedalt oli inimese elu seotud kirikuga
* tunniteema visualiseerimine ja loovülesanne. Õpetaja jagab klassi rühmadeks ning iga rühma ülesanne on etendada üks sakrament.
* iseseisvaks õppimiseks: <http://keskaegnekirik.weebly.com/>
 | ÜLDPÄDEVUSED: **õpipädevus** - õpilased koostavad teemakaardi, grupeerides mõisted. LÄBIVAD TEEMAD: **kultuuriline identiteet** - taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis. AINEALANE LÕIMING:**ühiskonnaõpetus, usundiõpetus** - üheks oluliseks looks kristlikust moraalist on peetud lugu halastaja samaarlasest, kristluses on väga tähtsal kohal empaatia, kaastunne ja aitamine, oluline on ennast asetada teise inimese olukorda, et teda paremini mõista;**kunst** - tutvumine miniatuurmaalide ja keskaja kujutava kunstiga, teksti illustreerimine.  |
| **EUROOPÜA RIIGID VARAKESKAJAL** |  |
| **toob näiteid rahvastikurännetest,****selgitades nende põhjusi ja tagajärgi**;**analüüsib Euroopa riikide arengut****ajaloos mõne riigi näitel;**  | **Mõisted ja iskud:** *Suur rahvasterändamine, germaanlased, Chlodovech, Frangi riik, Merovingid, Karolingid, Karl Suur, Verduni leping dünastia, viikingid, saratseenid.** **töö kaardiga:** germaanlaste riigid - kaardi abil rahvastikurände kirjeldamine, germaanlaste riikide nimetamine või kontuurkaardile märkimine, Frangi riik ja selle lagunemine
* **mõttekaart**: Chlodovechi kohta, näidis lk 11 <https://e-koolikott.ee/et/oppematerjal/12258-7-klass-Ajalugu-Keelekumblus-1-66-toolehte>
* **kolmeastmeline intervjuu**: Karl Suur

<https://vara.e-koolikott.ee/h5p/embed/4307>* **töö allikatega** (pildid):Frangi riik, lk 62-70 <https://www.etera.ee/zoom/9884/view?page=62&p=separate&search=maret%20aasa&tool=search&view=0,0,2480,3509>
* valik erinevaid ülesandeid: Keelekümbluse kogumik. 7. klass lk 16-19
* **uurimus** valitud teemal
 | ÜLDPÄDEVUSED:**õpipädevus -** õpilane kasutab erinevaid õpistrateegiaid - kaardi abil info leidmine ja sõnastamine, mõttekaardi koostamine Karl Suure kohta;**ettevõtlikkuspädevus -** arutelu: missugused omadused peavad olema inimesel, kes on kindlustanud endale koha ajaloos. LÄBIVAD TEEMAD: **kultuuriline identiteet** - tänapäeva Euroopa juured peituvad keskajas;**teabekeskkond -** õpilane teadvustab, et ajaloolised pildid on ajalooallikad, mille abil saame hankida infot, seda analüüsida ja hinnata ning võrrelda kirjalikes allikates oleva infoga.AINEALANE LÕIMING: **geograafia** - keskaegse ja tänapäevase Euroopa riikide kaardi võrdlemine;**muusika** - keskaja muusika kuulamine, selle iseloomustamine ja võrdlemine tänapäevaga. |
| **LINNAD JA LINNAELU** |  |
| **kirjeldab, kuidas on erineval ajal** **maailmas korraldatud inimeste** **heaolu, tuues näiteid tervishoiu,****igapäevaelu ja** **turvalisuse korraldusest;****teeb allikate põhjal järeldusi, hinnates väiteid, taotlusi ja veendumusi ajaloolises kontekstis;****toob näiteid erinevate ajastute kultuuripärandist;****märkab Eesti ja maailma kultuuri seoseid ja vastastikust mõju;** | **Mõisted ja nimed:** *käsitöö, kaubandus, raad, raekoda, turuplats, tsunft, skraa, käsitööline, šedööver, Tallinn, Reval, tsunft, gild, Hansa Liit,** **ideekaart** keskaegse linna kohta eelteadmiste väljaselgitamiseks
* **kuulamisülesanne** lünkharjutusega <https://e-koolikott.ee/et/oppematerjal/13714-Keskaegsed-linnad>
* **TTS-meetod:** õpilastele antakse lühitekst keskaegse linna elust. Võib kasutada allikana tekstilõike nt J. Le. Goff raamatust “Keskaeg”, (lk 58-74)
* **T-tabel:** võrreldakse tänapäeva ja keskaja linna (inimeste arv, hoonete funktsioonid, tegevusalad jms)
* **töö kaardiga**:kaardile märgitakse Eesti keskaegsed linnad ja eraldi värviga hansalinnad
* **rollides kirjutamine (RAFT)**: **nt** õpipoisi kiri kodustele. Võib teha loovkirjutamise põhimõtetel
* filmide “Apteeker Melchior” etteantud küsimustele vastamine linna eluolu, inimeste välimuse kohta jne.
* **skeem** autute ametite kohta, Sissejuhatuseks võib kasutada katkendit Indrek Hargla raamatust “Timuka tütar”
* ülesanded õppevideo põhjal:Keskaegne linnakultuur video ja ülesanded Video: <https://www.eays.edu.ee/%C3%B5ppematerjalid/ajalugu/audiovisuaal-i>
* **töö allikatega (pildid):** piltide vaatlemine ja ülesanded nende põhjal: Käsitöö ja tsunftikord
* **uurimus**: eluolu linnas
* **õppekäik** kodukohas või selle läheduses, mis on seotud keskaja temaatikaga.
* keskaja inimese toidulaud: ajastule omase toidu valmistamine grupis.
 | ÜLDPÄDEVUSED:**digipädevus** - internetist vajaliku info otsimine;**ettevõtlikuspädevus -** missugused omadused pidid olema kaupmehel, kuidas saadi meistriks, milliseid ameteid tuli kauem õppida, miks?;**sotsiaalne ja kodanikupädevus** - grupis töötamine, kodanikuõigused ja -kohustused keskaegses linnas.LÄBIVAD TEEMAD:**elukestev õpe ja karjääri kujundamine** - keskaegsed ametid, ametialane väljaõpe (meistriks saamine);**teabekeskkond -** õpilane teadvustab, et ajaloolised pildid on ajalooallikad, mille abil saame hankida infot, seda analüüsida ja hinnata ning võrrelda kirjalikes allikates oleva infoga.AINEALANE LÕIMING:**loodusõpetus** - Eesti keskaegsete linnade ja hansalinnade märkimine kaardile;**eesti keel ja kirjandus** - lühijutu koostamine;**käsitöö ja kodundus** - keskajale omase toidu valmistamine;**muusika** - keskaja muusika kuulamine, selle iseloomustamine ja võrdlemine tänapäevaga. |
| **EUROOPA RIIGID KÕRGKESKAJAL** |  |
| **analüüsib Euroopa riikide arengut****ajaloos mõne riigi näitel;** **analüüsib teaduse ja tehnika arengu****positiivset ja negatiivset mõju** **ühiskonnale ja kultuurilea,****mõistab inimkonna eetilisi valikuid****ja vastutust ühiskonna ees seoses** **teaduse ja tehnika arenguga;** | **Mõisted ja isikud:** *skandinaavlased, viikingid, viikingite laevad, reisid Islandile, Gröönimaale ja Ameerikasse,* William Vallutaja, Henry II, Karolingid ja Kapetingid, Saja-aastane sõda, Jeanne d Arc, * **töö allikaga**: Bayeux vaip (nt mis allikaliik, mis sündmust kujutab, usaldusväärsuse hindamine jne.)
* info hankimine või kinnistamiseks laul“William the Conqueror” (ingliskeelne) <https://www.youtube.com/watch?v=bQ8A5gRe_Dw&list=PLA5NP5n9YwGU8-W_Ghthb7E9QTNdfWONS>
* **töö allikatega:** keskaegsed pildid
* kolmeastmeline intervjuu: Jeanne d'Arc
* väitlus rollides **"**Jeanne d’Arci kiri Inglise kuningale".
* psühhodraamameetodid ajaloos lk 51-52 <https://drive.google.com/file/d/1mi32Q-PxMZJMxWFO9wdldioX6EagqjSC/view>
 | ÜLDPÄDEVUSED:**õpipädevus -** hangib infot ja tõlgendab allikakriitiliselt visuaalset ajalooallikat, koostab õpitu põhjal mõttekaardi või definitsioonikaardi (süstematiseerib ja kinnistab õpitut). LÄBIVAD TEEMAD:**kultuuriline identiteet -** Inglismaa ja Prantsusmaa kultuuride muutumine ajaloo vältel, väärtustab kultuurilist mitmekesisust;**teabekeskkond -** õpilane teadvustab, et ajaloolised pildid on ajalooallikad, mille abil saame hankida infot, seda analüüsida ja hinnata ning võrrelda kirjalikes allikates oleva infoga.AINEALANE LÕIMING: **kunst -** kuidas kujutati inimesi, lahingustseene keskajal, kunstitöö ajalooallikana;**muusika -** ajaloosündmuse esitamine lauluna;**inglise keel:** Inglismaa ajalugu puudutava informatsiooni hankimine ja tõlkimine ja esitamine |
| **KESKAEGSE EUROOPA NAABRID: ARAABLASED, BÜTSANTS, VIIKINGID, VANA-VENE RIIK** |
| **teeb allikate põhjal järeldusi, hinnates väiteid, taotlusi ja veendumusi ajaloolises kontekstis;**selgitab mõne näite põhjal keskaegse Euroopa suhteid naabritega;teeb kirjalike või esemeliste allikate ja kunstiteoste põhjal lihtsamaid järeldusi;arutleb märksõnade või küsimuste toel ajaloosündmuste ja -nähtuste üle, kujundab oma seisukoha ning põhjendab seda; toob näiteid, kuidas suhted naabritega on mõjutanud eurooplaste maailmapilti, teadmisi, oskusi, \*teeb lihtsamaid järeldusi rahvaste ja kultuuride vastastikuse mõju kohta; | **Mõisted ja isikud:** *Bütsants, õigeusk, patriarh, ikoon, ristkuppelkirik, mosaiik, kirikulõhe, beduiinid, Meka, Kaaba, islam, moslem, Allah, prohvet, kaliif, kalifaat, džihaad, mošee, minarett, koraan, imaam, viikingid, varjaagid, normannid, saaga, ruunikivi, valhalla, bojaar, veetše, družiina.** piltide otsimine ja pildi kaudu ühiskonna eripärade kirjeldamine.
* **grupitöö**: Otsige iga käsitletava kultuuri (Bütsants, araablased, Vana-Vene riik, viikingid) kohta üks pilt ühest eluvaldkonnast:
	+ religioon ja usuelu
	+ majandus ja kaubandus
	+ välissuhted ja sõjandus
	+ igapäevaelu ja olme
	+ kultuur, haridus ja teadus
* kujundage stend, plakat, slaid, esitlus vms ning iseloomustage nelja keskaja Euroopa naaberkultuuri või ühiskonda ühe valdkonna (märksõnade) kaudu, tuues võimalusel välja vastastikused mõjutused Euroopaga.
	+ Teema süvendamiseks täidavad teised õpilased võrdleva tabeli esitluste põhjal.
* keelekümbluse töölehed, Bütsants, Vana-Vene riik vt lk 61-66, <https://e-koolikott.ee/et/oppematerjal/12618-Ajalugu-keelekumbluse-toolehed-7-klassile/215090>
 | ÜLDPÄDEVUSED:**õpipädevus**: info otsimise, süstematiseerimise, organiseerimise ja esitamise oskus, võrdlemise oskus, väljendus ja esinemisoskus, seoste loomise oskus, järelduste sõnastamise oskus. LÄBIVAD TEEMAD:**Elukestev õpe ja karjääri kujundamine -**keskendub õpilase võimete, huvide, vajaduste ja hoiakute teadvustamisele, kujundatakse iseseisva õppimise oskus, mis on oluline alus elukestva õppe harjumuste ja hoiakute omandamisel. Õpilasi juhitakse mõtlema oma võimalikele tulevastele tegevusvaldkondadele ning arutlema, millised eeldused ja võimalused on neil olemas, et oma soove ellu viia.AINEALANE LÕIMING: **usundiõpetus-** erinevad religioonid, igapäevaelu seos religiooniga. |
| **RISTISÕJAD** |
| **toob allikate põhjal esile ajaloosündmuste põhjuse-tagajärje seoseid;****toob allikate põhjal esile ristisõdade põhjuse-tagajärje seoseid;****selgitab näidete abil, kuidas muutused maailmas on mõjutanud Eesti ajalugu;****analüüsib allikate usaldusväärsust eri aspekte hinnates, teab, et allika sõnum sõltub autori positsioonist;**kirjeldab muistse vabadusvõitluse käiku ning paigutab selle sündmuse laiemasse ajaloolisse konteksti (ristisõjad Euroopas ja Liivimaal, keskaja algus Eestis); | **Mõisted ja isikud:** *Urbanus II, Saladin, püha maa, ristisõjad, Läti Henriku Liivimaa kroonika, muistne vabadusvõitlus, Lembitu** **töö kaardiga:** leiab kaardilt infot ja selgitab kaardi abil, mis riikidest mindi ristisõtta, kus asub püha maa jne.
* **töö allikaga:** Paavst Urbanus II kõne ja ristisõjad
* sõnastab allika abil ristisõja põhjuseid või tulemusi
* **töö allikatega:** muistne vabadusvõitlus.
* **töö tekstiga, tabeli täitmine, rollimäng** Ristisõjad lk 45-49 Keelekümbluse kogumik. 7. klass. <https://e-koolikott.ee/et/oppematerjal/12258-7-klass-Ajalugu-Keelekumblus-1-66-toolehte>
* **töö ajajoonega:** koosta ajajoon Liivimaa ristiusustamise tähtsamate sündmuste kohta
* **Venni diagramm** ristisõdade kohta Lähis-Itta ja Läänemere äärde
 | ÜLDPÄDEVUSED: **õpipädevus -** ajalookaardi ja allikate abil teadmiste hankimine ja sõnastamine.LÄBIVAD TEEMAD: **kultuuriline identiteet -** eestlaste muinasusk ja ristiusu vastuvõtmine, elame kristlikus kultuuriruumis, austame loodust.AINEALANE LÕIMING:**geograafia -** Euroopa kaardi kasutamine, Eesti haldusjaotuse muutumine aja jooksul;**eesti keel ja kirjandus -** katkendi lugemine Läti Henriku “Liivimaa kroonikast”;**usundiõpetus** - Arutelu: miks sageli arvatakse, et religioon põhjustab sõdu ja konflikte? Milliste oma tõekspidamiste pärast oled sina valmis võitlema?Religioossete inimeste ja gruppide jaoks on religioon oluline osa nende identiteedist. Mis põhjused ajendasid ristisõdu? |
| **HARIDUS, ÜLIKOOL JA TEADUS** |
| **loetleb inimkeskse ja teadusliku maailmapildi kujunemise põhjuseid, toob näiteid selle tunnusjoontest, suuna esindajatest erinevatel ajastutel ning ühiskonnas toimunud muutustest;**selgitab näidete toel, kellel ja kuidas oli keskajal võimalik haridust saada;nimetab keskaja seitse vaba kunsti;toob näiteid keskaja teaduste: skolastika, alkeemia, astroloogia ja arstiteaduse uurimismeetoditest ja –tulemustest;nimetab Euroopa esimesi ülikoole ja kirjeldab ülikoolides toimunud õppetööd; | **Mõisted:***kloostrikool, linnakool, toomkool, ülikool, teaduskond, 7 vaba kunsti, rektor, dekaan, dispuut, skolastika, alkeemia, astroloogia.** **paaristöö**: INSERT-lugemine (teksti kõrvale märgitakse kokku lepitud märgid (nt v varem teada, - erineb teadaolevast, + uus lisainfo, ? tahan rohkem teada)
* **dispuut** - loetu üle arutamine. Õpilased teevad loetud lõigu põhjal kokkuvõtted (suuliselt ja/või kirjalikult) ja esitavad vastastikku või õpetajale küsimusi. Arutelu võib laiendada võrdlusega tänapäeva kasvatusest ja haridusest.
* **töö pildiga:** Keskaja vabad kunstid <https://upload.wikimedia.org/wikipedia/commons/7/71/Septem-artes-liberales_Herrad-von-Landsberg_Hortus-deliciarum_1180.jpg>
* pildi toel uuritakse, mis olid keskaja seitse vaba kunsti ja arutletakse, miks olid olulised just need distsipliinid. Soovitav on arutleda ka ladina keele tähtsuse muutumise üle hariduses.
* keskaja ülikoolid ja skolastika. Aquino Thomas. <https://e-koolikott.ee/en/oppematerjal/18866-Keskaegne-linn-ja-kaubandus-haridus-ja-teadus-Euroopa/220605>
* teksti põhjal koostatakse faktide püramiid või kasutatakse magnetkaartide või teeviida meetodit. (Vt RITA meetodid lk 22 <https://drive.google.com/file/d/1SyZapvyIiwnnd15j76uaL1aTV408u_aU/view>)
* uurimus
 | ÜLDPÄDEVUSED:**õpipädevus -** Uurige erinevate allikate põhjal, mida tähendab dispuut. Kasutage teemaga haakuvat dispuudi meetodit leppides kokku reeglid või formaadi vastavalt grupi suurusele ja tasemele.LÄBIVAD TEEMAD:**„Elukestev õpe ja karjääri kujundamine“** taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elu teadlike otsuste kaudu, sealhulgas tegema sobivaid haridus- ja tööalaseid valikuid.AINEALANE LÕIMING:**eesti keel ja kirjandus -** kirjaliku ja suulise eneseväljendus- oskuse arendamine, teksti mõistmine. |
| **EESTI KESKAJAL** |  |
| **toob allikate põhjal esile ajaloosündmuste põhjuse-tagajärje seoseid;** märgib kaardile Liivi sõja järgse haldusjaotuse;arutleb märksõnade või küsimuste toel ajaloosündmuste ja -nähtuste üle, kujundab oma seisukoha ning põhjendab seda;selgitab näidete abil, kuidas muutused maailmas on mõjutanud Eesti ajalugu;selgitab muutusi Liivimaa valitsemises peale muistse vabadusvõitluse lõppu; | **Mõisted ja nimed:** *muinasmaakonnad, ristiusk, Mõõgavendade Ordu, Liivi Ordu, keskaja periodiseering Eesti ajaloos, Vana-Liivimaa, Liivi sõda.** **töö kaardiga**: keskaegse Liivimaa valitsemine, täita saab kontuurkaarti või kirjeldada kaardi põhjal keskaegse Liivimaa haldusjaotust ning valitsemist
* **faktipüramiid** keskaegse Liivimaa kohta (võib teha nt paaristööna)
* **töö tekstiga:** Seisused Vana-Liivimaal <https://e-koolikott.ee/et/oppematerjal/19070-Seisused-Vana-Liivimaal-moisnikud-talupojad-ja-vaimulikud/222447>
 | ÜLDPÄDEVUSED: **õpipädevus -** ajalookaardi ja allikate abil teadmiste hankimine ja sõnastamine,LÄBIVAD TEEMAD: **kultuuriline identiteet -** õpilane toob esile iseloomulikke jooni elust keskajal EestimaalAINEALANE LÕIMING:**geograafia -**  Eesti haldusjaotuse muutumine aja jooksul. |
| **MAAILM VARAUUSAJAL 1492–1600****MAADEAVASTUSED** |
| **selgitab Ameerika Ühendriikide kujunemislugu;**selgitab Christoph Kolumbuse rolli Ameerika avastajana eurooplaste jaoks;toob näiteid kolonialismi majanduslikest, poliitilistest ja eetilistest aspektidest, annab kolonialismile hinnangu erinevast perspektiivist;märgib kaardile maadeavastajate retked; kirjeldab retkesid oma sõnadega kasutades geograafia termineid; | **Mõisted ja isikud:** *Marco Polo reisikirjad, kompass, astrolaab, karavell, karak, indiaanlased, asteegid, inkad, konkistadoorid, kolonialism, koloniaalimpeerium.** **töö allikaga:** (Postimees 26. oktoober 1891), joonige eri värviga alla faktid ja arvamused
* **töö allikaga:** Ameerikate koloniseerimine andis hoogu väikesele jääajale [https://novaator.err.ee/906591/ameerikate-koloniseerimine-andis-hoogu-vaikesele-jaaajale,](https://novaator.err.ee/906591/ameerikate-koloniseerimine-andis-hoogu-vaikesele-jaaajale%2C) Artikli analüüs. Tooge välja põhiseisukohad ja neid kinnitavad faktid. Analüüsi võib koostada ideekaardi või muus formaadis skeemina.
* **rühmatöö**: iga rühm saab maailma kontuurkaardi ja allikatekstid maadeavastuste eelduste, põhjuste, tagajärgede ning avastusretkete kohta.
* **võrdlus**: uus ja vana maailm
 | ÜLDPÄDEVUSED: **kultuuri- ja väärtuspädevu**s - erinevate maade ja kultuuride väärtustamine; **õpipädevus -**  allikast info leidmine ja analüüsimine.LÄBIVAD TEEMAD: **kultuuriline identiteet –** meie kui eurooplased, erinevate kultuuride tähtsus.AINEALANE LÕIMING:**geograafia-** vahemaade mõõtmine, orienteerumine, asukoha määramine, geograafiline kaart, maadeavastajate teekondade kirjeldamine kasutades geograafia terminoloogiat -ilmakaarte nimetused, mandrid, saared, neemed, ookeanid, mered, väinad;**füüsika-** mõõtevahendid ja ühikud;**eesti keel ja kirjandus -** allikate analüüs,uurimus Kolumbuse-aegsete eesti poisslaste meelisnimedest ja nende päritolust. |
| **REFORMATSIOON JA VASTUREFORMATSIOON**  |
| **toob näiteid ühiskonna** **ümberkorraldamise võimalustest reformide või revolutsiooni teel ja analüüsib nende protsesside erinevusi;**toob näiteid reformatsiooni eesmärkidest, levikust ja mõjust;nimetab vastureformatsiooni põhjuseid ja tagajärgi.analüüsib inimeste võimalusi ja valikuid minevikus ja tänapäeval isikute näitel; | Mõisted: *katoliiklus, reformatsioon, usupuhastus, indulgents, tees, ketser, Augsburgi usutunnistus, luterlus, protestantlus, kalvinism, anglikaanlus, pildirüüste, Trento, kirikukogu, jesuiidid, vastureformatsioon, inkvisitsioon.** **evokatsioon**: M. Luther on öelnud: *“Kui ma teaksin, et homme on maailma lõpp, istutaksin täna veel õunapuu.”* Pange individuaalselt kirja/arutlege, mida selles lauses väljendatud kujund võiks tähendada.
* re-ga algavad mõisted ja nende tähenduse uurimine
* eri tasandi küsimuste esitamine teksti/ materjali kohta ja nendele vastamine
* **võrdlemine**: õpilased koostavad tabeli või skeemi reformatsiooni leviku ja mõju kohta, tuues välja ka ühisosa.
* **uurimus**: reformatsiooni mõju kunstile, muusikale, haridusele
* **arutelu**: Miks puhkes vastureformatsioon?
 | ÜLDPÄDEVUSED: **kultuuri- ja väärtuspädevu**s - religiooni mõju ühiskonnale.LÄBIVAD TEEMAD:**kodanikualgatus ja ettevõtlikkus-** Tähtsal kohal on üksikisiku või huvirühma osalemis- ja mõjutamisvõimalused kohaliku ja ühiskonna tasandi otsuste tegemisel;**teabekeskkond ja meediakasutus“**  õpilane õpib märkama, mõistma ja analüüsima meedia rolle ühiskonnas ajaloo sündmuste näitel, senisest olulisemaks muutub teabe usaldusväärsuse kriitiline hindamine, kuna õpilane kasutab leitud teavet järjest rohkem isiklike otsuste tegemiseks.AINEALANE LÕIMING:**eesti keel ja kirjandus -** kirjaliku ja suulise eneseväljendus- oskuse arendamine, teksti mõistmine, uurimuse koostamine |
| **RENESANSS JA HUMANISM** |
| **loetleb inimkeskse ja teadusliku maailmapildi kujunemise põhjuseid, toob näiteid selle tunnusjoontest, suuna esindajatest erinevatel ajastutel ning ühiskonnas toimunud muutustest;** võrdleb skolastikat ja humanismi;selgitab ja toob näiteid, kuidas inimesed on erinevatel ajastutel loodusesse suhtunud;selgitab, kuidas teadusliku maailmapildi kujunemine hiliskeskajal on mõjutanud inimeste suhtumist loodusesse. | **Mõisted**: *humanism, renessanss, traktaat.** Uskmatu Tooma lugu: Toomas kui kahtleja sümbol.
* **arutelu** uskumisest ja kahtlemisest. Mis olukorras on kahtlemine hea, mis olukorras halb?
* poster või slaid
* esitage kahtlevaid küsimusi (uurimisküsimusi) ja otsige neile vastuseid, näidake visuaalselt ja põhjendage valikuid, kuidas leidsite oma küsimusele vastuse.
* koostage võrdlev tabel või skeem skolastika ja humanismi kohta
* **uurige**, mis on traktaat
* sõnastage üks teema, probleem või küsimus, millega tegelesid renessansiajastu õpetlased, kunstnikud, arhitektid, kirjanikud ja koostage traktaat, milles jäljendate renessansiajastu mõtteviisi.
 | ÜLDPÄDEVUSED:**Õpipädevus –** suutlikkus organiseerida õppekeskkonda individuaalselt ja rühmas ning hankida vajaminevat teavet; planeerida õppimist ja seda plaani järgida; kasutada õpitut erinevates olukordades ja probleeme lahendades; seostada omandatud teadmisi varemõpituga; analüüsida oma teadmisi ja oskusi, motiveeritust ja enesekindlust ning selle põhjal edasise õppimise vajadusi.LÄBIVAD TEEMAD:**elukestev õpe ja karjääri kujundamine -**taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elu teadlike otsuste kaudu, sealhulgas tegema sobivaid haridus- ja tööalaseid valikuid.  |